Vnútorný predpis

Fakulty sociálnych vied UCM v Trnave

2023

Rokovací poriadok Akademického senátu Fakulty sociálnych vied Univerzity sv. Cyrila a Metoda v Trnave

Akademický senát Fakulty sociálnych vied Univerzity sv. Cyrila a Metoda v Trnave (ďalej len ,,AS FSV UCM“) podľa ustanovení § 19 ods. 13 písm. b) Štatútu Univerzity sv. Cyrila a Metoda v Trnave (ďalej len „štatút UCM“) a v súlade s § 6 ods. 9 písm. b) Štatútu Fakulty sociálnych vied Univerzity sv. Cyrila a Metoda v Trnave (ďalej len „štatút FSV UCM“) sa uzniesol na tomto Rokovacom poriadku Akademického senátu Fakulty sociálnych vied Univerzity sv. Cyrila a Metoda v Trnave (ďalej len ,,rokovací poriadok“).

**§ 1**

**Základné ustanovenia**

1. Rokovací poriadok bližšie upravuje organizáciu a pravidlá rokovania AS FSV UCM ako samosprávneho zastupiteľského orgánu Fakulty sociálnych vied Univerzity sv. Cyrila a Metoda v Trnave.
2. Rokovací poriadok je jedným z vnútorných predpisov FSV, ktoré schvaľuje AS FSV UCM.
3. Pôsobnosť AS FSV UCM vymedzuje Štatút FSV UCM v § 6.
4. Výkon funkcie člena AS FSV UCM je nezastupiteľný.
5. Orgánmi AS FSV UCM sú: predseda, podpredsedovia, tajomník a komisie. Voľba predsedu, podpredsedov a tajomníka AS FSV UCM je upravená v Zásadách volieb do AS FSV UCM v Trnave.

**§ 2**

**Práva a povinnosti členov AS FSV UCM**

1. AS FSV UCM a jeho členovia zodpovedajú za svoju činnosť akademickej obci FSV UCM.
2. Každý člen AS FSV UCM je pri výkone svojej funkcie, bez ohľadu na to či zastupuje študentskú alebo zamestnaneckú časť akademickej obce FSV UCM, viazaný len svojím svedomím, všeobecne záväznými právnymi predpismi, vnútornými predpismi UCM a vnútornými predpismi FSV UCM, pričom musí dbať na záujmy fakulty a na záujmy univerzity .
3. Základným právom každého člena AS FSV UCM je:
4. právo zúčastňovať sa na zasadnutí AS FSV UCM;
5. právo predkladať návrhy na rokovanie AS FSV UCM;
6. právo vyjadrovať sa ku všetkým otázkam, o ktorých AS FSV UCM rokuje;
7. právo voliť dekana FSV UCM;
8. právo žiadať na zasadnutiach AS FSV UCM vysvetlenia od dekana, prodekanov a tajomníka FSV UCM;
9. právo vzdať sa funkcie člena AS FSV UCM;
10. právo hlasovať na zasadnutiach AS FSV UCM;
11. právo byť navrhnutý za člena komisie AS FSV UCM.
12. Základnou povinnosťou každého člena AS FSV UCM je:
13. zúčastňovať sa na práci AS FSV UCM;
14. zúčastňovať sa rokovaní AS FSV UCM (ak sa člen AS FSV UCM zasadnutia AS FSV UCM nemôže zúčastniť, alebo ho musí opustiť, je povinný sa ospravedlniť);
15. dodržiavať všeobecné záväzné právne predpisy, vnútorné predpisy UCM a vnútorné predpisy FSV UCM;
16. nenarúšať svojím správaním rokovanie AS FSV UCM.

**§ 3**

**Zasadnutia AS FSV UCM**

1. AS FSV UCM sa schádza na riadnych a mimoriadnych zasadnutiach.
2. Riadne zasadnutia sa konajú minimálne dvakrát za semester.
3. Mimoriadne zasadnutie sa koná vtedy, ak o zvolanie požiada: rektor, dekan, 1/3 všetkých členov AS FSV UCM.
4. Riadne i mimoriadne zasadnutia zvoláva predseda AS FSV UCM, v prípade jeho neprítomnosti ním poverený podpredseda AS FSV UCM. Mimoriadne zasadnutie AS FSV UCM sa zvoláva najneskôr do 14 dní od požiadania. Prvé zasadnutie nového AS FSV UCM zvoláva predseda končiaceho AS FSV UCM.
5. Tajomník AS FSV UCM je oprávnený so súhlasom predsedu AS FSV UCM, v medziobdobí medzi zasadnutiami AS FSV UCM, dať elektronicky hlasovať o niektorých dôležitých otázkach na zabezpečenie plnenia naliehavých úloh FSV UCM. Výsledok takéhoto hlasovania je súčasťou zápisnice najbližšieho zasadnutia AS FSV UCM.
6. Spolu s pozvánkou na zasadnutie AS FSV UCM, obdrží každý člen senátu aj všetky dôležité materiály, ktoré sa budú na zasadnutí AS FSV prerokovávať v písomnej forme, resp. neskôr, prostredníctvom elektronickej pošty.
7. Ak sa niektorý zo senátorov nemôže zúčastniť na zasadnutí, je povinný sa včas písomne alebo ústne ospravedlniť predsedovi AS FSV UCM.
8. Zasadnutia AS FSV UCM sú verejné. AS FSV UCM má právo, po predchádzajúcom návrhu ktoréhokoľvek člena senátu, odhlasovať si prerokovanie niektorej časti zasadnutia ako neverejné.
9. Účastníkmi zasadania AS FSV UCM sú všetci členovia AS FSV UCM. Pravidelne sa na zasadnutiach zúčastňujú: dekan, prodekani, tajomník fakulty. Na zasadnutí sa môžu zúčastniť i ďalší pozvaní zamestnanci alebo študenti UCM, a taktiež členovia akademickej obce. Na zasadnutiach AS FSV UCM sa môžu kedykoľvek zúčastniť aj členovia Správnej rady UCM.

**§ 4**

**Rokovania AS FSV UCM**

1. Rokovanie AS FSV UCM vedie predseda AS FSV UCM alebo ním poverený podpredseda.
2. Zasadnutie AS FSV UCM je možné otvoriť, ak je prítomná nadpolovičná väčšina všetkých členov AS FSV UCM. Ak v priebehu zasadnutia AS FSV UCM predsedajúci zistí, že nie je prítomná nadpolovičná väčšina všetkých členov AS FSV UCM, podľa okolností môže zasadnutie AS FSV UCM prerušiť alebo ukončiť.
3. Po otvorení zasadnutia umožní predsedajúci členom AS FSV UCM vyjadriť sa k programu a navrhnúť jeho zmeny a doplnenia. Následne AS FSV UCM schváli program zasadnutia.
4. Na začiatku sa spravidla vykoná kontrola plnenia uznesení z minulých zasadnutí.
5. Predsedajúci rokovania má právo začať a skončiť rozpravu k predloženému návrhu, ak AS FSV UCM hlasovaním nerozhodne inak. Ďalej má právo udeľovať a vo výnimočných prípadoch brať slovo diskutujúcim, navrhovať uznesenie, dať o ňom hlasovať resp. odložiť riešenie do ďalšieho zasadnutia AS FSV UCM.
6. Rokovanie o otázke zaradenej do programu uvedie navrhovateľ. Ak predseda AS FSV UCM poveril člena alebo členov AS FSV UCM alebo komisiu AS FSV UCM alebo ak požiadal dekana FSV UCM o zaujatie stanoviska k určitej veci, vystúpi po ňom poverený člen AS FSV UCM alebo dekan, prípadne poverený prodekan.
7. Po uvedení bodu programu podľa predchádzajúceho odseku predsedajúci otvorí diskusiu.
8. Dekan, prodekani, tajomník fakulty, rektor, prorektori a členovia Správnej rady UCM majú právo vystúpiť na zasadnutí AS FSV UCM, kedykoľvek, ak o to požiadajú.
9. Členovia AS FSV UCM môžu k prerokovávanej veci predkladať doplňujúce návrhy alebo pozmeňujúce návrhy.

**§ 5**

**Hlasovanie v AS FSV UCM**

1. Na platné uznesenie AS FSV UCM je potrebný súhlas nadpolovičnej väčšiny prítomných členov AS FSV UCM (neplatí pri voľbe dekana).
2. AS FSV UCM sa uznáša tajným hlasovaním v otázkach:
3. schvaľovania návrhu dekana na vymenovanie a odvolanie členov vedeckej rady fakulty,
4. voľby zástupcu fakulty do Rady vysokých škôl,
5. ak o tom v ostatných otázkach rozhodne AS FSV UCM.
6. AS FSV UCM rozhoduje o každom návrhu hlasovaním.
7. Ak boli k návrhu predložené doplňujúce návrhy alebo pozmeňujúce návrhy, hlasuje sa najprv o nich a to v logickom poradí.
8. Ak je hlasovanie verejné, hlasuje sa zdvihnutím ruky. Ak je hlasovanie tajné, hlasuje sa hlasovacími lístkami.
9. Po ukončení hlasovania, alebo po zistení výsledkov hlasovania, vyhlási predsedajúci výsledok tak, že oznámi počet hlasov odovzdaných za návrh, proti návrhu a počet členov AS FSV UCM, ktorí sa zdržali hlasovania a v prípade tajného hlasovania oznámi aj počet neplatných hlasov. Oznámi tiež, či bol predložený návrh schválený alebo nebol schválený.

7) Uznesenie AS FSV UCM môže byť prijaté tiež osobitnou elektronickou formou - procedúrou per rollam.

8) Osobitnú elektronickú formu - procedúru per rollam možno použiť na prijatie uznesenia AS FSV UCM len:

1. v naliehavom prípade, alebo
2. v prípade, ak povaha veci, ktorá má byť predmetom uznesenia AS FSV UCM si nevyžaduje zasadnutie AS FSV UCM, alebo
3. v prípade vyhlásenia mimoriadnej situácie, vzniknutia krízovej situácie alebo vzniknutia inej obdobne nepriaznivej udalosti.

9) O použití procedúry per rollam na prijatie uznesenia AS FSV UCM rozhoduje predsedníctvo AS FSV UCM.

10) Procedúru per rollam nemožno použiť:

1. na prijatie uznesenia, pri ktorom sa uplatňuje procedúra tajného hlasovania,
2. v prípade, ak s použitím nesúhlasí nadpolovičná väčšina všetkých členov AS FSV UCM.

11) K použitiu procedúry per rollam sa môžu členovia AS FSV UCM vyjadriť do piatich dní po doručení rozhodnutia o jej použití alebo súčasne so svojím rozhodnutím o hlasovaní.

12) Ak člen AS FSV UCM nesúhlasí s použitím procedúry per rollam na prijatie uznesenia AS FSV UCM, svoje stanovisko odôvodní. Odôvodnené stanovisko sa pre účely uznášaniaschopnosti AS FSV UCM posudzuje ako ospravedlnená neprítomnosť na hlasovaní.

13) Po ukončení hlasovania použitím procedúry per rollam tajomník AS FSV UCM vyhodnotí výsledky hlasovania a o hlasovaní o návrhu uznesenia vypracuje záznam, ktorý schvaľuje svojím podpisom predsedníctvo AS FSV UCM. Záznam o výsledkoch hlasovania AS FSV UCM použitím procedúry per rollam spolu s uznesením doručí tajomník AS FSV UCM členom AS FSV UCM najneskôr do štrnástich pracovných dní odo dňa ukončenia hlasovania.

14) Uznesenia AS FSV UCM prijaté použitím procedúry per rollam majú rovnakú záväznosť ako uznesenia prijaté na zasadnutí AS FSV UCM.

**§ 6**

**Zápisnica zo zasadnutia AS FSV UCM**

1. Zápis so zasadnutia AS FSV UCM robí v spolupráci s jedným overovateľom tajomník AS FSV UCM, v čase jeho neprítomnosti člen AS FSV UCM poverený predsedom AS FSV UCM. Overovateľa si zvolí AS FSV UCM.
2. Každý člen AS FSV UCM má právo uviesť do zápisu zo zasadnutia AS FSV UCM svoje prednesené stanovisko k prediskutovanému problému.
3. Podpísaný zápis zo zasadnutia AS FSV UCM zašle tajomník AS FSV UCM všetkým členom AS FSV UCM, dekanovi FSV UCM a pozvaným účastníkom zasadnutia AS FSV UCM elektronickou poštou spravidla do 7 dní od zasadnutia AS FSV UCM.
4. Originálny zápis zo zasadnutia AS FSV UCM archivuje tajomník AS FSV UCM, spolu s originálmi všetkých príloh a pošty AS FSV UCM. Tajomník zabezpečí, aby aktuálny exemplár zápisu bol vyvesený na oznamovacej tabuli AS FSV UCM.

**§ 7**

**Komisie senátu**

1. Senát zriaďuje komisie ako svoje poradné, pracovné a iniciatívne orgány. Do pôsobnosti komisií patrí najmä príprava a predkladanie stanovísk k materiálom prerokúvaným akademickým senátom, spolupráca pri tvorbe vnútorných predpisov a dokumentov FSV UCM a vypracovávanie návrhov a podnetov na riešenie dôležitých otázok života FSV UCM. Komisie senátu môžu byť buď stále, alebo zriadené ad hoc. Ad hoc komisie sú zriadené uznesením senátu na podporu riešenia aktuálnych významných otázok života FSV UCM.
2. Stálymi komisiami senátu sú: finančná, legislatívna a volebná, pedagogická komisia.

Finančná komisia najmä:

a) zaujíma stanovisko k návrhu rozpočtu FSV UCM, jeho zmenám a doplnkom,

b) zaujíma stanovisko k návrhu výročnej správy o hospodárení,

c) kontroluje nakladanie s finančnými prostriedkami FSV UCM,

d) má právo vyjadrovať sa k iným, pre financie a hospodárenie FSV UCM dôležitým otázkam.

Legislatívna a volebná komisia najmä:

a) pripravuje návrhy vnútorných pravidiel činnosti akademického senátu,

b) zaujíma stanovisko k návrhom vnútorných predpisov FSV UCM, posudzuje ich súlad s ostatnými a vyššími predpismi FSV UCM a univerzity,

c) pripravuje návrhy na prijatie príslušných opatrení,

d) organizačne zabezpečuje voľby do AS FSV UCM, voľby zástupcov fakulty do AS UCM a riadi priebeh tajných hlasovaní na zasadnutiach akademického senátu,

e) rozhoduje o sporných prípadoch vo veciach funkčného obdobia orgánov akademického senátu a jeho skončenia,

f) plní ďalšie úlohy podľa tohto rokovacieho poriadku.

Pedagogická komisia najmä:

a) zaujíma stanoviská k zásadným otázkam spojených s pedagogickým procesom na FSV UCM,

b) zaujíma stanovisko k návrhom študijných predpisov FSV UCM,

c) stanovisko k návrhu výročnej správy o činnosti FSV UCM.

1. Členom komisie môže byť aj člen akademickej obce FSV UCM (zamestnaneckej a študentskej), ktorý nie je zároveň členom senátu. Členov príslušnej komisie navrhujú a schvaľujú verejným hlasovaním členovia senátu. Na schválenie za člena komisie je potrebný súhlas nadpolovičnej väčšiny všetkých členov senátu. Člen akademickej obce FSV UCM, a tiež člen senátu môže pracovať súčasne vo viacerých komisiách. Komisia má minimálne troch členov.
2. Členstvo v komisii zaniká:

a) uplynutím funkčného obdobia komisie,

b) zánikom členstva v akademickom senáte,

c) zánikom zamestnaneckého pomeru s FSV UCM,

d) zánikom členstva v študentskej časti akademickej obce FSV UCM,

e) vzdaním sa funkcie člena komisie,

f) odvolaním,

g) ak sa člen bez vážneho dôvodu alebo bez predchádzajúceho dôvodného ospravedlnenia nezúčastní dvakrát po sebe zasadnutia komisie,

h) ak sa člen nezúčastní nadpolovičnej väčšiny zasadnutí komisie v uplynulom akademickom roku.

5) Komisiu zastupuje navonok jej predseda. Predsedu komisie volia a odvolávajú členovia komisie verejným hlasovaním. Na schválenie predsedu komisie je potrebný súhlas nadpolovičnej väčšiny všetkých členov príslušnej komisie senátu. Predseda komisie musí byť členom AS FSV UCM.

6) Prácu komisií koordinuje predseda AS FSV UCM alebo ním poverený zástupca predsedníctva.

7) Pozvánku na každé zasadanie komisie dostane predseda AS FSV UCM, príp. aj ostatní členovia predsedníctva, ktorí sa na zasadaní môžu zúčastniť s hlasom poradným.

8) Úlohy komisie schválenej ad hoc sa stanovia v uznesení senátu, ktorým sa daná komisia zriadi.

9) Predsedovia komisií majú právo sa obracať na vedenie FSV UCM a prostredníctvom svojich zástupcov v senáte UCM aj na vedenie UCM, a to so žiadosťou o poskytnutie informácií týkajúcich sa všetkých stránok prevádzky FSV UCM aj UCM.

**§ 8**

**Záverečné ustanovenia**

1. Výklad rokovacieho poriadku AS FSV UCM podáva AS FSV UCM.
2. Dňom nadobudnutia účinnosti tohto rokovacieho poriadku sa zrušuje Rokovací poriadok Akademického senátu Fakulty sociálnych vied Univerzity sv. Cyrila a Metoda v Trnave zo dňa 19. februára 2019 a Dodatok č. 1 k Rokovaciemu poriadku Akademického senátu Fakulty sociálnych vied Univerzity sv. Cyrila a Metoda v Trnave zo dňa 30. marca 2020.
3. Tento rokovací poriadok AS FSV UCM nadobúda platnosť a účinnosť dňa 16. júna 2023.

**doc. PhDr. Mgr. Oľga Bočáková, PhD., un. prof.**

predsedníčka AS FSV UCM